

**Еуразиялық экономикалық одаққа мүше мемлекеттердің 2018-2020 жылдарға арналған үйлестірілген (келісілген) көлік саясатын әуе көлігі бөлігінде іске асырудың негізгі бағыттары мен іске асыру кезеңдері жөніндегі іс-шаралар ("жол картасы") жоспарын бекіту туралы**

Еуразиялық үкіметаралық кеңестің 2017 жылғы 14 тамыздағы № 2 шешімі.

      Жоғары Еуразиялық экономикалық кеңестің "Еуразиялық экономикалық одаққа мүше мемлекеттердің үйлестірілген (келісілген) көлік саясатының негізгі бағыттары мен іске асыру кезеңдері туралы" 2016 жылғы 26 желтоқсандағы № 19 шешімінің 3-тармағына сәйкес Еуразиялық үкіметаралық кеңес **шешті:**

      1. Қоса беріліп отырған Еуразиялық экономикалық одаққа мүше мемлекеттердің 2018-2020 жылдарға арналған үйлестірілген (келісілген) көлік саясатын әуе көлігі бөлігінде іске асырудың негізгі бағыттары мен іске асыру кезеңдері жөніндегі іс-шаралар ("жол картасы") жоспары (бұдан әрі – іс-шаралар жоспары) бекітілсін.

      2. Еуразиялық экономикалық одаққа мүше мемлекеттер және Еуразиялық экономикалық комиссия іс-шаралар жоспарын дер кезінде орындауды қамтамасыз етсін.

      3. Еуразиялық экономикалық комиссия Еуразиялық экономикалық одаққа мүше мемлекеттердің іс-шаралар жоспарын орындау мониторингін жүргізуді қамтамасыз етсін және оның нәтижелері туралы Еуразиялық үкіметаралық кеңесті 2021 жылдың бірінші жарты жылдығында хабардар етсін.

**Еуразиялық үкіметаралық кеңес мүшелері:**

|  |  |  |  |  |
| --- | --- | --- | --- | --- |
| *Армения*  *Республикасынан* | *Беларусь*  *Республикасынан* | *Қазақстан*  *Республикасынан* | *Қырғыз*  *Республикасынан* | *Ресей*  *Федерациясынан* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК